Мікалай Пашкевіч: “…Чаму мы так доўга не мелі з Бірутай Дакальскай кантактаў? Усё проста: не хацелі зрабіць ёй кепска. Ды і ў Амерыцы мы страшэнна баяліся, што нас схопяць ды вернуць назад. Мы амаль хаваліся ў Нью-Ёрку, бо думалі, што нас высачаць... Я ведаю, у Мінску некаторыя мае былыя калегі па пэндзлі пасля вайны абвінавачвалі мяне ва ўсіх смяротных грахах. Маўляў, Пашкевіч нямецкіх генералаў маляваў! А я не тое каб генералаў, але ніводнага салдата не нарысаваў! Наогул, я не меў абсалютна ніякага дачынення ні да германскай арміі, ні да фашызму…”